കരള് മാറ്റിവെയ്ക്കല് ശസ്ത്രക്രിയയ്ക്ക് യുവാവ് സഹായം തേടുന്നു പാവറട്ടി: കരള് മാറ്റിവെയ്ക്കല് ശസ്ത്രക്രിയയ്ക്ക് യുവാവ് സുമനസ്സുകളുടെ സഹായം തേടുന്നു. മുല്ലശ്ശേരി പഞ്ചായത്തിലെ അന്നകര സദേശി വെട്ടത്ത് വാസു മകന് വി.വി ഷാജി 49 ആണ് ചികിത്സാ സഹായം തേടുന്നത്. ഭാര്യയും വിദ്യാര്ത്ഥികളായ രണ്ട് മക്കളും പ്രായമായ അച്ഛനും അടങ്ങുന്നതാണ് ഷാജിയുടെ കുടുംബം. ഹോട്ടല് ജോലി ചെയ്താണ് ഷാജി കുടുംബം പോറ്റിയിരുന്നത്. ഷാജിക്ക് അസുഖം മൂലം ജോലിക്ക് പോകാന് പറ്റാത്ത അവസ്ഥയാണ്. എറണാകുളം അമൃത ആശുപത്രിയില് ചികിത്സയിലാണ്. ശസ്ത്രക്രിയയ്ക്ക് 30 ലക്ഷത്തോളം രൂപ ചിലവ് വരുമെന്നാണ് ഡോക്ടര്മാര് പറഞ്ഞത്. ജനപ്രതിനിധികളും നാട്ടുകാരും ചേര്ന്ന് ഷാജി ചികിത്സാ സഹായ സമിതി രൂപീകരിച്ചു. പഞ്ചായത്ത് മെമ്ബര് പി.എ കൃഷ്ണന്കുട്ടി ചെയര്മാന്, വാര്ഡംഗം അനിത ഗിരിജ കുമാര് കണ്വീനര്, പി.കെ ദീപു ട്രഷറര് എന്നിവര് ഭാരവാഹികളായ ചികിത്സാ സഹായ സമിതി കേരള ഗ്രാമീണ് ബാങ്ക് പറപ്പൂര് ശാഖയില് അക്കൗണ്ട് തുടങ്ങിയിട്ടുണ്ട്. നമ്ബര്: 4062910101055089, ഐ.എഫ്.സി കോഡ്: കെ.എല്.ജി.ബി 0040629. ഗൂഗിള്പേ നമ്ബര്: 9567112819. വി.വി ഷാജി.